钦定古今图书集成/明伦汇编/闺媛典/第198卷 > 崔宗鹤妻谭氏〈胡氏附〉
## 钦定古今图书集成/明伦汇编/闺媛典/第198卷 > 崔宗鹤妻谭氏〈胡氏附〉

按《太平县志》：“谭氏，东乡崔宗鹤妻。事孀姑尽孝。鹤病，
刲股二次不效，抚遗孤贤，娶媳胡氏。贤没，遗一岁孤
万仞，氏率媳共苦守。谭年八十馀，胡年七十。”

===项应炌妻汪氏===按《太平县志》：“汪氏，城东隅项应炌妻。年二十九，炌亡，
氏恸哭欲殉。家人劝曰：‘汝子皆幼死，谁与抚诸孤’？氏
遂守志。子稍长，择师教读，纺绩以佐不给，苦节五十
馀年，卒年八十。”